PATVIRTINTA

Vilniaus rajono savivaldybės

administracijos direktoriaus

2024 m. balandžio 16 d.

įsakymu Nr. A27(1)-419

Priedas Nr. 12

**Vilniaus rajono savivaldybės administracijos Nemenčinės seniūnijos**

**2024 m. veiklos planas**

1. **Vilniaus rajono savivaldybės administracijos Nemenčinės seniūnijos aplinka.**

1.1. Seniūnijos plotas, miestelių, kaimų trumpa charakteristika.

Nemenčinės seniūnija yra Vilniaus rajono šiaurės rytuose. Seniūnijos teritorija yra aplink Nemenčinės miestą. Ribojasi su Bezdonių, Buivydžių, Sužionių, Paberžės ir Riešės seniūnijomis, Švenčionių r. sav. Seniūnijos teritorijos plotas sudaro 15251 ha. Seniūnijoje yra 108 kaimai. Didžiausios gyvenvietės tai: Didžiosios Kabiškės, Rudausiai, Kreivalaužiai, Tuščiauliai, Eitminiškės, Raudondvaris. Seniūnijai būdingi įvairūs kraštovaizdžiai: vakaruose kyla banguota, nedidelių raistų ir miškų dengiama aukštuma, o rytuose paviršius leidžiasi į [Neries-Žeimenos žemumą](https://lt.wikipedia.org/wiki/Neries-%C5%BDeimenos_%C5%BEemuma), kurioje veši [Nemenčinės miškai](https://lt.wikipedia.org/wiki/Lavori%C5%A1ki%C5%B3-Nemen%C4%8Din%C4%97s_mi%C5%A1kai). Rytine seniūnijos riba teka [Neris](https://lt.wikipedia.org/wiki/Neris), į ją teka [Žeimena](https://lt.wikipedia.org/wiki/%C5%BDeimena), [Jusinė](https://lt.wikipedia.org/wiki/Jusin%C4%97), [Nemenčia](https://lt.wikipedia.org/wiki/Nemen%C4%8Dia), [Sąvalka](https://lt.wikipedia.org/w/index.php?title=S%C4%85valka&action=edit&redlink=1); kitas didesnis upelis yra [Žalesos](https://lt.wikipedia.org/wiki/%C5%BDalesa_(up%C4%97)) intakas [Girija](https://lt.wikipedia.org/wiki/Girija_(up%C4%97)). Yra ežerų: [Girija](https://lt.wikipedia.org/wiki/Girija_(e%C5%BEeras)), [Gėla](https://lt.wikipedia.org/wiki/G%C4%97la_(e%C5%BEeras)), [Gėlaitis](https://lt.wikipedia.org/wiki/G%C4%97laitis), Raudondvario ežeras, Stripūnų ežeras.

1.2. Seniūnijos gyventojai (einamųjų metu sausio 1 d. duomenimis).

Seniūnijos teritorijoje 2024-01-01 dienai deklaravusių gyvenamąją vietą gyventojų – 4008. Iš jų:

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 2540 |
| Pensinio amžiaus | 760 |
| Vienišų asmenų | 71 |
| Vienišų nusenusių | 34 |
| Daugiau nei 65 m. amžiaus | 739 |
| Suaugusiųjų neįgaliųjų | 255 |
| Vaikų su negalia iki 18 m. | 11 |
| Darbingo amžiaus neįgaliųjų | 122 |
| Socialinę atskirtį patiriančios šeimos | 8 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Nemenčinės seniūnijoje užregistruotos 7 seniūnaitijos: **D. Kabiškių** – seniūnaitis Arkadij Buchovskij, **Rudausių** – seniūnaitė Ingrida Petrauskienė, **Kreivalaužių** – seniūnaitė Neringa Bakutytė, **Tuščiaulių** – seniūnaitė Justina Zelvaraitė, **Raudondvario** – seniūnaitis Kšištof Bužinski, **Eitminiškių** – seniūnaitė Jūratė Jačun ir **Grąžtelių** – seniūnaitė Olga Kondratovič.

Seniūnijoje veikia bendruomenės: Rudausių kaimo bendruomenė, Kabiškių kaimo bendruomenė, Kalnuotės bendruomenė (Kalnuotės V k.), Nemenčinės II kaimo bendruomenė ir Europos geografinio centro bendruomenė.

Seniūnijos teritorijoje yra sodo bendrijos: „Legotė“, „Raudondvaris“, „Santaka“, „Vilija-1“.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje veikia:

* Vilniaus r. Eitminiškių pagrindinė mokykla – 61 moksleivis. Mokykloje ugdymas vyksta lenkų kalba.
* Vilniaus r. Eitminiškių gimnazija – 270 moksleiviai. Gimnazijoje ugdymas vyksta lietuvių kalba.
* Vilniaus r. Kabiškių vaikų lopšelis-darželis – 58 vaikai. Ugdymas vyksta lenkų ir lietuvių kalbomis.
* Vilniaus r. Nemenčinės vaikų darželio skyrius Rudausių daugiafunkcis centras – 20 vaikų. Ugdymas vyksta lenkų ir lietuvių kalbomis.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Nemenčinės seniūnijoje veikia 3 Vilniaus rajono centrinės bibliotekos filialai – Kabiškių, Rudausių ir Eitminiškių. Seniūnijoje yra Nemenčinės kultūros centro Eitminiškių ir Kabiškių skyriai. Rudausių kaime veikia daugiafunkcis centras.

Seniūnijos teritorijoje veikia įstaigos, teikiančios ilgalaikę ir trumpalaikę socialinę globą ir slaugą senyvo amžiaus asmenims ir suaugusiems darbingo amžiaus asmenims su negalia, tai VšĮ „Senevita“ Ryšininko k. ir VšĮ „Gėlos globos namai“ Tuščiaulių k.

Seniūnijoje yra katalikų bendruomenės Šv. Antano Paduviečio bažnyčia Eitminiškių k. Pamaldos laikomos tik lenkų kalba.

Eitminiškių ir D. Kabiškių k. yra sporto aikštelės su dirbtine danga.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Prižiūrimų žaliųjų viešųjų teritorijų plotas seniūnijoje sudaro 3,5 ha.

Seniūnijoje yra 2 veikiančios (Eitminiškių katalikų ir Purnuškių stačiatikių) ir 5 neveikiančios kapinės (Meškonių, Mileikių, Barūnėlių, Rudausių, Radžiūlių).

UAB „Reverans“ teikia laidojimo paslaugas Vilniaus r., Pučkalaukio kaime, kur yra įrengtos šarvojimo salės.

Nemenčinės seniūnijos teritorijoje yra nuostabi vieta prie Gėlos ežero, kur gali pailsėti rajono gyventojai bei vilniečiai. Taip pat yra Mileikių sodyba, kaimo turizmo sodyba „Baran-Rapa“ Rėvos k., sodyba Piliakalnio k. - Piliakalnio Pirtelė, netoli Gėlos ežero Nemenčinės pušynuose įsikūręs Viva Green Resort kompleksas.

Seniūnijoje yra Parčevskio dvaras su gamybiniais pastatais Raudondvario k., vandens malūno liekanos Piliakalnio kaime.

Seniūnijos teritorijoje yra Europos centro kraštovaizdžio draustinis, Nemenčinės piliakalnis, Bernotų piliakalnis, Lietuvos Respublikos geologijos gamtos paminklas – Skališkių ola ir šaltinis, esantys Liucionių k.

Seniūnijos teritorijoje yra 3 parduotuvės: D. Kabiškių k., Rudausių k. ir Eitminiškių k.

1.7. Seniūnijos teritorijoje esančios įmonės (veiklos pobūdis, darbuotojų sk.).

**Stambesnių Nemenčinės seniūnijos įmonių**

**sąrašas**

|  |  |  |  |
| --- | --- | --- | --- |
| **Eil. Nr.** | **Įmonės pavadinimas** | **Veiklos pobūdis** | **Darbuotojų skaičius** |
| 1. | UAB „Cestos maistas“ | kiaulių auginimas | 89 |
| 2. | UAB „Vilnika“ | siuvimo paslaugos | 264 |
| 3. | UAB „Alazanė“ | medienos gaminiai, gamyba | 27 |
| 4. | UAB „Akvasanas“ | skalbimo priemonių fasavimas | 10 |
| 5. | UAB „Nartida ir Ko“ | nealkoholinių gėrimų gamyba | 8 |

1. **Vilniaus rajono savivaldybės administracijos Nemenčinės seniūnijos vidinė struktūra, valdomi ištekliai.**

2.1. Nemenčinės seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Nemenčinės seniūnija siekia: atlikti vietinės reikšmės kelių ir gatvių priežiūros darbus, užtikrinti vietinių kelių bei gatvių apšvietimo tinklų priežiūrą, užtikrinti viešųjų erdvių tvarkymą, teikti socialinę priežiūrą, aktyvinti kultūrinį ir sportinį gyvenimą.

2.2. Seniūnijos vidinė struktūra (darbuotojų skaičius, pareigos).

Nemenčinės seniūnijos vidinė struktūra: seniūnas, vyr. raštvedys, vyresn. finansininkas, vyresn. soc. darbo organizatorius, inspektorius, 3 vyresn. specialistai, valytojas, kapinių prižiūrėtojas ir 4 kiemsargiai.

2.3. Seniūnijos turtas apskaitomas seniūnijos balanse (apskaitomos lėšos).

Seniūnijos balanse apskaitomas seniūnijos turtas – 3103911 Eur (balansinė turto vertė 2023 m. rugsėjo 30 d.) ir valstybės patikėjimo teise valdomas turtas – 595940 Eur.

Apskaitomas ilgalaikis materialusis turtas: gyvenamieji ir negyvenamieji pastatai, keliai, gatvių apšvietimo įrenginiai, transporto priemonės, žaidymo aikštelės, kompiuteriai ir kita biuro įranga ir nematerialusis turtas.

2.4. Užimtumo didinimo programa (lėšos, įdarbinta žmonių, veikla).

Užimtumo didinimo programai finansavimas nežinomas.

1. **Vilniaus rajono savivaldybės administracijos Nemenčinės seniūnijos misija, vizija.**

3.1. Seniūnijos misija.

Atsakingai ir profesionaliai atlikti viešųjų paslaugų teikimo gerinimą, atsižvelgiant į Vilniaus rajono Nemenčinės seniūnijos bendruomenės poreikius ir lūkesčius, nuolat tobulinant teikiamų paslaugų kokybę.

3.2. Seniūnijos vizija.

Vilniaus rajono Nemenčinės seniūnija – tai Vilniaus rajono dalis, turtinga natūralios ir sveikos gamtos išteklių, bei turinti išvystytą turizmo paslaugų infrastruktūrą. Čia sutelkti draugiški bendruomenės nariai gyvena, dirba ir kuria patogioje ir saugioje aplinkoje. Siekiant rūpintis seniūnijos ir gyventojų gerove, numatoma kurti saugią ir patogią gyvenamąją aplinką.

3.3. Einamųjų metų seniūnijos metinio veiklos plano tikslai.

2024 m. planuojami darbai:

* Parengti gatvių apšvietimo projektus: Bažnyčios g., Eitminiškių k. (prie kapinių), Liepų g. (atšaka) D. Kabiškių k., (prie vaikų darželio);
* Gatvių apšvietimo įrengimas: Bažnyčios g., Eitminiškių k. (prie kapinių), Liepų g. (atšaka) D. Kabiškių k. (prie vaikų darželio), Rudausių k. skvere;

Kelių (gatvių) remontas:

* VL7658 Gamyklos g., Raudondvario k. asfaltbetonio dangos įrengimas; VL7607 Rudausių g., Rudausių k. asfaltbetonio dangos įrengimas; VL7652 Ąžuolų g., Piliakalnio k. asfaltbetonio dangos įrengimas; VL0504Voskonių k. žvyro - skaldos pagrindo įrengimas;
* Išdaužų užtaisymas seniūnijos keliuose ir gatvėse;
* Kelių greideriavimas, žiemos kelių priežiūra, pakelių šienavimas;
* Gerinti vietinės reikšmės kelių su žvyro danga būklę;
* Viešųjų erdvių: skverų, piliakalnių priežiūra;
* Pėsčiųjų takelių įrengimas Kreivalaužių skvere;
* Pėsčiųjų takelių įrengimas Rudausių skvere;
* Liepto įrengimas D. Kabiškių k.;
* Mažosios urbanistikos įrengimas Rudausių k. skvere;
* Vaikų ir sporto aikštelių įrengimas Rudausių skvere;
* Parkingo įrengimas Rudausių k.;
* Krepšinio aikštelės įrengimas Rudausių k.;
* Archeologinių tyrimų darbai ir kt.
* Šienavimas, krūmų, augančių prie vietinės reikšmės kelių pašalinimas, viešųjų erdvių priežiūrą ir teritorijos tvarkymas;
* Medžių kirtimo ir genėjimo darbai;
* Kelio ženklų ir lentelių su gatvių pavadinimais prie valstybinės reikšmės ir vietinės reikšmės kelių įrengimas, remiantis Techninių eismo reguliavimo priemonių įrengimo, pakeitimo ar demontavimo Vilniaus rajono savivaldybėje komisijos protokolais.

1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

2024 metais planuojama panaudoti skirtas KPPP lėšas vietinės reikšmės kelių (gatvių) remonto, rekonstrukcijos bei priežiūros darbams:

1. **VL7658** Gamyklos g., Raudondvario k. asfaltbetonio dangos įrengimas; objektas yra tęstinis, darbai buvo pradėti ankstesniais metais.
2. Rudausių g., Rudausių k. asfaltbetonio dangos įrengimas; objektas yra tęstinis, darbai **VL7607** buvo pradėti ankstesniais metais.
3. **VL7652** Ąžuolų g., Piliakalnio k. asfaltbetonio dangos įrengimas; objektas yra tęstinis, darbai buvo pradėti ankstesniais metais.
4. **VL0504** Voskonių k. žvyro - skaldos pagrindo įrengimas.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Planuojamos vietos bendruomenių savivaldos programos lėšų poreikis nežinomas.

4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto skirtos lėšos įsiskolinimams dengti – 66 Eur.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | |  | |  | |  |  |  | | | | |  | (tūkst. Eur) |  | | |
| **Programos kodas** | **Programos tikslo kodas** | | **Uždavinio kodas** | | **Priemonės kodas** | | **Priemonės**  **pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | | |  | | |
| 03 | 01 | | **Plėtoti rajono gyventojams patogią ir saugią susisiekimo sistemą** | | | | | | | | | | | | |  | | |
| 03 | 01 | | 03 | | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | | |  | | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviesta 17 seniūnijos gyvenviečių gatvių tamsiu paros metu, įvykdytas el.tinklų einamasis remontas, atlikta el.tinklų priežiūra, įrengtas gatvių apšvietimas (prie darželio) D. Kabiškių k, įrengtas skvero apšvietimas Rudausių k., įrengtas apšvietimas Eitminiškių k., | 160,0 |  |  | 160,0 |  | 160,0 |  |  | |
| **Valdymo programa (04)** | | | | | | | | | | | | | | | |  | | |
| 04 | 01 | | **Užtikrinti sklandų savivaldybės institucijų darbą** | | | | | | | | | | | | |  | | |
| 04 | 01 | | 01 | | **Sudaryti sąlygas Savivaldybės funkcijų vykdymui** | | | | | | | | | | |  | | |
| 04 | 01 | | 01 | | 04 | | Seniūnijų darbo organizavimas | Vykdoma nuolat | 276,5 |  | 2,7 | 279,2 |  | 279,2 |  |  | |
| 04 | 01 | | 01 | | 04 | | Žemės ūkio administravimas | Vykdoma nuolat | 35,3 |  |  | 35,3 |  | 35,3 |  |  | |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | | |
| 05 | 01 | | **Užtikrinti gyventojams nepertraukiamą komunalinių paslaugų teikimą** | | | | | | | | | | | | |
| 05 | 01 | | 02 | | **Palaikyti rajone švarią aplinką** | | | | | | | | | | |
| 05 | 01 | | 02 | | 05 | | Atliekų tvarkymas (bešeimininkių šiukšlių surinkimas ir išvežimas) seniūnijose | Išvežtos šiukšlės iš bendro naudojimo zonų D.Kabiškių, Eitminiškių, Rudausių, Kreivalaužių gyvenviečių , sutvarkyta poilsio zona prie Gėlos ežero. Sutvarkytos kapinės Eitminiškių ir Purnuškių k. | 13,0 |  |  | 13,0 |  | 13,0 |  |
| 05 | 01 | | 02 | | 06 | | Viešųjų erdvių (kapinių, poilsio zonų ir pan.) tvarkymas seniūnijose | Seniūnijai priklausančių žvyrkelių greideravimas., vietinių kelių VL0504 ir VL0573 paprastojo remonto darbai, sniego valymas esant poreikiui; nupjauti avariniai medžiai seniūnijos teritorijoje, atlikti archeologiniai tyrimai Piliakalnio k., atliktas Nemenčinės kapinių teritorijos plėtros projektas;  įrengta krepšinio aikštelė Rudausių k., įrengtas lieptas D.Kabiškių k., įrengti pėsčiųjų takeliai Rudausių k. ir Kreivalaužių k., įrengtas parkingas Rudausių k.; įrengta mažoji urbanistika ir atliktas apželdinimas skveruose Rudausių k. ir Kreivalaužių k. | 699,7 |  |  | 699,7 |  | 699,7 |  |
| **Socialinės atskirties mažinimo programa (08)** | | | | | | | | | | | | | | | |
| 08 | | 01 | | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | |
| 08 | | 01 | | 01 | | **Teikti socialinę paramą** | | | | | | | | | |
| 08 | | 01 | | 01 | | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 31,2 |  |  | 31,2 |  | 31,2 |  |

Seniūnė Valerija Stakauskaitė

Vyresn. finansininkė Janina Bistrickienė